মইনুল ইসলাম (জেনারেল)

মইনুল ইসলাম বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি সশস্ত্র বাহিনী বিভাগের সাবেক ১৩তম প্রিন্সিপাল স্টাফ অফিসার (পিএসও) ও চীফ অব জেনারেল স্টাফ (সিজিএস)। বাংলাদেশ সীমান্তরক্ষী বাহিনীর (বিজিবি) মহাপরিচালক হিসেবে দায়িত্ব পালন করেন। মইনুল ইসলাম কুমিল্লা জেলায় জন্মগ্রহণ করেন। তার পিতার নাম মমতাজউদ্দিন আহমেদ, ছিলেন একজন পুলিশ কর্মকর্তা। মায়ের নাম মাজেদা খাতুন। তার ভাই তাফাজ্জাল ইসলাম বাংলাদেশের ১৭তম প্রধান বিচারপতি হিসেবে দায়িত্ব পালন করেন। অপর ভাই ব্যবসায়ী ও ঢাকা উত্তর সিটি কর্পোরেশনের দায়িত্বপ্রাপ্ত মেয়র আতিকুল ইসলাম। মইনুল ইসলাম ১৯৭২ সালে মতিঝিল সরকারি বালক উচ্চ বিদ্যালয় থেকে মাধ্যমিক এবং ১৯৭৫ সালে নটর ডেম কলেজ থেকে মানবিক বিভাগে উচ্চমাধ্যমিক শিক্ষা সম্পন্ন করেন। ২০০৩ সালে তিনি মার্কিন যুক্তরাষ্ট্রের পেনসিলভেনিয়ার ইউনাইটেড স্টেটস আর্মি ওয়ার কলেজ থেকে সামরিক কৌশলবিদ্যায় স্নাতকোত্তর সম্পন্ন করেন। এরপর ২০০৪ সালে ট্রিনিটি বিশ্ববিদ্যালয়ের ঢাকা ক্যাম্পাস থেকে ব্যবসায় প্রশাসনে এবং পরের বছর জাতীয় বিশ্ববিদ্যালয়ের অধীনে ডিফেন্স স্টাডিজে স্নাতকোত্তর ডিগ্রি লাভ করেন। লেফটেন্যান্ট জেনারেল মোঃ মইনুল ইসলাম ২8 ফেব্রুয়ারি ২০০৯ থেকে ৯ মে ২০১০ পর্যন্ত বাংলাদেশ সীমান্তরক্ষী বাহিনীর মহাপরিচালক হিসাবে দায়িত্ব পালন করেন। ২০০৯ সালের বাংলাদেশ রাইফেলস বিদ্রোহে মহাপরিচালক শাকিল আহমেদ মারা যাওয়ার পর তিনি মহাপরিচালক হিসেবে দায়িত্ব পালন করেন। তিনিই বাংলাদেশ রাইফেলসের নাম পরিবর্তন করে বর্ডার গার্ড বাংলাদেশ করেন। তার পরিচালনার সময় ইউনিফর্ম পরিবর্তিত হয় এবং সীমান্ত বাহিনীতে একটি গোয়েন্দা ইউনিট যোগ করা হয়। এর পর তাকে লেফটেন্যান্ট জেনারেল পদে উন্নীত করা হয় এবং সেনাবাহিনী সদর দফতরে জেনারেল স্টাফ করা হয়। জুলাই ২০১৫ সালে তিনি সশস্ত্র বাহিনী বিভাগের প্রিন্সিপাল স্টাফ অফিসার হন। ২০১৬ সালের ফেব্রুয়ারিতে তিনি সেনাবাহিনী থেকে অবসর গ্রহণ করেন। মহাপরিচালক বর্ডার গার্ড বাংলাদেশ হিসাবে যোগদান করার আগে তিনি জাতীয় প্রতিরক্ষা কলেজ বাংলাদেশ এর আর্মড ফোর্সেস ওয়ার কোর্স (এএফডব্লিউসি) এর প্রধান প্রশিক্ষক হিসাবে দায়িত্ব পালন করেন। "Lt Gen Mahfuzur new principal staff officer of Armed Forces Division"। The Daily Star (ইংরেজি ভাষায়)। ৩ ফেব্রুয়ারি ২০১৬। সংগ্রহের তারিখ ১২ এপ্রিল ২০১৭।  "Policy friendly, BSF unfriendly"। The Daily Star (ইংরেজি ভাষায়)। ৭ মার্চ ২০১০। সংগ্রহের তারিখ ১২ এপ্রিল ২০১৭।  "প্রধান বিচারপতি তাফাজ্জাল ইসলাম শপথ নিলেন"। প্রথম আলো। ২০২০-০৯-১১ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।  "জামা ইস্ত্রি করতে পারিনি, পয়সা ছিল না: আতিকুল ইসলাম"। বাংলা ট্রিবিউন। ২ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।  "সিগন্যাল পেয়েই গণসংযোগ করছি, বাংলানিউজকে আতিকুল"। বাংলানিউজ২৪.কম। সংগ্রহের তারিখ ২৮ ফেব্রুয়ারি ২০১৯।  "লেফটেন্যান্ট জেনারেল মো. মইনুল ইসলাম নতুন পিএসও"। বাংলাদেশ প্রতিদিন। সংগ্রহের তারিখ ২৮ ফেব্রুয়ারি ২০১৯।  "Md. Mainul Islam"। সেন্টার ফর গভর্নমেন্ট স্টাডিজ (ইংরেজি ভাষায়)। সংগ্রহের তারিখ ৩০ জুলাই ২০২২।  "Border Guard Bangladesh"। bgb.gov.bd। ২৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৭।  "BDR to get new name, uniform, intelligence unit"। The Daily Star (ইংরেজি ভাষায়)। ১৯ আগস্ট ২০০৯। সংগ্রহের তারিখ ১২ এপ্রিল ২০১৭।  "Lt Gen Moinul Islam takes over as new Armed Forces Division PSO"। bdnews24.com। সংগ্রহের তারিখ ১২ এপ্রিল ২০১৭।  "Lt Gen Mahfuzur Rahman appointed as new Armed Forces Division PSO"। bdnews24.com। সংগ্রহের তারিখ ১২ এপ্রিল ২০১৭।